Hortobágy Község Önkormányzatának    		                               1. sz. napirend
Polgármesterétől
________________________________________________________________
E L Ő T E R J E S Z T É S
(a képviselő-testület 2026. szeptember 15-i rendkívüli, nyilvános ülésére)

Tárgy: Döntés a 2026. évi természetben nyújtott szociális célú tűzifa támogatás jogosultsági feltételeiről szóló rendelet megalkotásáról és a települési önkormányzatok szociális célú tüzelőanyag vásárlásához kapcsolódó támogatás igényléséről.

Tisztelt Képviselő-testület!

A belügyminiszter pályázatot hirdetett a Magyarország 2026. évi központi költségvetéséről szóló 2025. évi LXIX. törvény (a továbbiakban költségvetési törvény) 3. melléklet 2.3.1. pont szerint a települési önkormányzatok szociális célú tüzelőanyag vásárlásához kapcsolódó támogatására. A pályázat célja, hogy a legrászorultabb családok átmeneti, kiegészítő támogatáshoz jussanak, csökkenjen a háztartások tüzelőanyag-költsége.

A támogatásra a Belügyminisztérium 2025. január 1-jei adatai alapján a 20.000 fő lakosságszámot meg nem haladó települési önkormányzatok pályázhatnak, amely alapján Hortobágy Község jogosult a pályázat benyújtására.

Az önkormányzatok egy fajta tüzelőanyag megvásárláshoz igényelhetnek támogatást. A támogatás vissza nem térítendő költségvetési támogatás.

Az 5000 fő lakosságszámot meg nem haladó önkormányzat kemény lombos tűzifa igénylése esetén legfeljebb 3 erdei m3/ellátott, lágy lombos tűzifa igénylése esetén legfeljebb 5 erdei m3/ellátott tűzifa mennyiséget igényelhet, barnakőszén igénylése esetén legfeljebb 9 q/ellátott szén mennyiséget igényelhet.

A lakosság fűtési szokásait figyelembe véve a kemény lombos tűzifa megvételéhez javasolt kérni a támogatást. 

A kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet 2. melléklete alapján, valamint a pályázati kiírás 5. b) pontja szerint kemény lombos fafajta esetében községünk 21.000,- Ft/erdei m3 + Áfa összegű támogatásban részesülhet. A támogatás feltétele a 2.000.- Ft/erdei m3 + Áfa mértékű önrész vállalása.

A pályázati kiírás szempontjából az áfa kulcs 5%.

A pályázat benyújtásához a Képviselő-testületnek újra döntést kell hoznia az önrész vállalásáról, s a korábbi határozatot hatályon kívül kell helyezni.

A fent részletezettek alapján az alábbi számításokat végeztük:

A szállítási költség 100%-ban az önkormányzatot terheli, az erdészettől való kiszállítás és a támogatásban részesülőkhöz való eljuttatása is. 
2025-ben Kálmán Zsolt egyéni vállalkozó végezte a szállítást, aki az idei évre előre láthatólag nettó 5.500 Ft+ÁFA/erdei m3 összegű ajánlatot adott. 

Az igénylők részére a kiszállítást az önkormányzatnak kell elvégezni. Ez a traktor üzemanyag szükségletét, és kezelője bérét figyelembe véve nagyságrendileg 400.000.-Ft

Amennyiben az igénylők 3 erdei m3 tűzifa támogatásban részesülnének a következő összegekkel kell számolni:
50 igénylő x 3 erdei m3 = 150 erdei m3 támogatás: 3.307.500.-Ft
-	önrész:				     315.000.-Ft
-	erdőgazdaságból történő kiszállítás:1.047.750.-Ft
-	lakásra szállítás:			     400.000.-Ft
Összesen:				   1.762.750.-Ft

A 2026. évi költségvetésben jelenleg 1 millió forint szerepel a települési önkormányzatok szociális feladatainak egyéb támogatása előirányzaton. A 2026.09.29-én tartandó rendes képviselő-testületi ülésen tervezett költségvetés módosításban fogjuk szerepeltetni ennek az összegnek az előállítását is.

A pályázat benyújtásakor szükséges a szociális célú tűzifa támogatás jogosultságáról szóló rendeletünket is benyújtani, melyben a jogosultság szabályait és az igénylés menetét szükséges rögzíteni. (Az előterjesztés 1-3 sz. mellékletei.)

Kérem a tisztelt Képviselő-testületet, hogy az előterjesztés megtárgyalását követően alkossa meg a A 2026. évi természetben nyújtott szociális célú tűzifa támogatás jogosultsági feltételeiről szóló rendeletet, majd fogadja el a határozati javaslatot. 

HATÁROZATI JAVASLAT

Hortobágy Község Önkormányzata Képviselő-testülete megtárgyalta „A települési önkormányzatok szociális célú tüzelőanyag vásárlásához kapcsolódó támogatás igényléséről szóló pályázati kiírás” című előterjesztést és az alábbi határozatot hozta:


1.	Hortobágy Község Önkormányzata Képviselő-testülete Magyarország 2026. évi központi költségvetéséről szóló 2025. évi LXIX. törvény (a továbbiakban költségvetési törvény) 3. melléklet 2.3.1. pont szerint a települési önkormányzatok szociális célú tüzelőanyag vásárlásához kapcsolódó támogatására támogatási igényt nyújt be, a pályázati kiírásnak megfelelően.

2.	A Képviselő-testület felhatalmazza a polgármestert a pályázat benyújtására és aláírására, valamint felkéri a szükséges helyi rendelet előkészítésére.

3.	A Képviselő-testület az önkormányzat 2026. évi költségvetésében biztosítja a pályázat végrehajtásához szükséges önerőt a települési önkormányzatok szociális feladatainak egyéb támogatása terhére 300.000.-Ft + ÁFA, azaz összesen 315.000.-Ft összegben.

4.	A Képviselő-testület rögzíti, hogy a tüzelőanyag házhoz szállításnak költségét az önkormányzat vállalja és a tüzelőanyag támogatásban részesülőktől ellenszolgáltatást nem kér.

Határidő: 2026. szeptember 30.
Felelős: Jakab Ádám András polgármester
                                                                                                           
Hortobágy, 2026. szeptember 11.

	Jakab Ádám András
	polgármester


Az előterjesztést törvényességi szempontból ellenőrizte: 


	dr. Széles Tamás
	kirendeltség-vezető
